E L Ő T E R J E S Z T É S

**Szombathely Megyei Jogú Város közgyűlése Jogi és Társadalmi Kapcsolatok Bizottsága**

**2018. április 24-i ülésére**

**Javaslat az Eötvös Loránd Tudományegyetemmel megkötött együttműködési megállapodás jóváhagyására**

Szombathely Megyei Jogú Város Önkormányzata és a Nyugat-magyarországi Egyetem Savaria Egyetemi Központja 2013. évben állapodott meg arról, hogy a közös célok megvalósítása érdekében, a Berzsenyi Dániel Pedagógusképző Karon, valamint a Természettudományi Karon folyó képzések magas szintű színvonalának megőrzése, Szombathely város gazdasági érdekeivel és céljaival összhangban lévő egyetemi fejlesztési elképzelések megvalósítása érdekében együttműködik.

Az oktatásért felelős miniszter döntése alapján a Nyugat-magyarországi Egyetem Szombathely városában működő szervezeti egységei, köztük a Berzsenyi Dániel Pedagógusképző Kar, valamint a Természettudományi és Műszaki Kar 2017. február 1. napi hatállyal kiváltak a Nyugat-magyarországi Egyetemből, és az Eötvös Loránd Tudományegyetem (a továbbiakban: ELTE) szervezetébe olvadtak be. Az ELTE a szombathelyi képzési helyszínnel kapcsolatos feladatok hatékonyabb ellátása érdekében létrehozta az ELTE Savaria Egyetemi Központot, egyúttal kinyilvánította szándékát a várossal való együttműködés folytatására.

Az ELTE és Önkormányzatunk között az együttműködésre vonatkozó megállapodás 2018. március 28-án került aláírásra. A megállapodás tartalmazza, hogy az a Közgyűlés jóváhagyását követően lép hatályba.

Előzőek alapján kérem a Tisztelt Bizottságot, javasolja a Közgyűlésnek, hogy az Eötvös Loránd Tudományegyetem, valamint Szombathely Megyei Jogú Város Önkormányzata között megkötött, az előterjesztés mellékletét képező együttműködési megállapodást jóváhagyja.

Szombathely, 2018. április „ "

**/: Koczka Tibor: /**

**HATÁROZATI JAVASLAT**

**…/2018. (IV.24.) JTKB. számú határozat**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága javasolja a Közgyűlésnek, hogy az Eötvös Loránd Tudományegyetem, valamint Szombathely Megyei Jogú Város Önkormányzata között megkötött, az előterjesztés mellékletét képező együttműködési megállapodást jóváhagyja.

**Felelősök:** Dr. Takácsné Dr. Tenki Mária, a Jogi és Társadalmi Kapcsolatok Bizottsága elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal